钦定古今图书集成/明伦汇编/闺媛典/第196卷 > 周氏女
## 钦定古今图书集成/明伦汇编/闺媛典/第196卷 > 周氏女

按《溧阳县志》：周氏女，幼失父，许字彭引骥，骥殇，女哭
之哀，告其母曰：“儿昨梦父以白骨钗令儿戴往彭氏
为妇，父命之矣。”因随母徒步至彭，将庐于墓，彭族难
之，女曰：“吾岂为三年丧来哉！”乃构室，奉木主，坐卧于
中。十六年哭泣久之，目丧明。死之前二日，两目忽有
光炯炯，自卧榻直射空中，化为白气。